Rad na određeno vreme (film)
Rad na određeno vreme je jugoslovenska filmska komedija iz 1980. godine koju je režirao Milan Jelić. Protagonista, čiji lik tumači Ljubiša Samardžić, je nastavnik koji nije uspeo rešiti svoje egzistencijalne i druge probleme, te je prisiljen za život zarađivati radom na određeno vreme i živeti u pretrpanom stanu sa rodbinom. Iako se bavio ozbiljnim socijalnim temama, film zahvaljujući blagom humoru i orijentaciji na porodičnu publiku, postigao priličnu gledanost u tadašnjoj Jugoslaviji, te je već 1982. godine snimljen nastavak pod imenom Moj tata na određeno vreme, a od čega je kasnije nastala i trilogija ...na određeno vreme.

Kratak sadržaj 

Priča o životnim problemima nastavnika koji „privremeno“, to jest, deset godina, stanuje kod udate sestre, u pretrpanom jednosobnom stanu u kome, takođe „privremeno“, živi i sestra njegovog zeta. Ima diplomu, ali nema stalan posao. Nastavnik je na određeno vreme u školi koju pohađa dečak koji živi sam sa majkom. Dečak želi da ima oca, ali da on bude po njegovom izboru, a ne po ukusu njegove majke. Izgleda da baš nastavnik najviše odgovara dečakovoj predstavi o liku oca...

Uloge

Vidi još 
 ...na određeno vreme (filmski serijal)

Spoljašnje veze 
 
 Rad na određeno vreme - filmska banka

Jugoslavenski filmovi
Filmske komedije